C 255 A/4
LT
Europos Sąjungos oficialusis leidinys
2023 7 20
Įdarbinti laureatai tiek bendruosius, tiek su konkurso sritimi susijusius įgūdžius ir gebėjimus turės demonstruoti viena iš EUIPO kalbų.
Todėl pagrindinius atrankos veiksmus būtina organizuoti tomis kalbomis.
Dėl techninių priežasčių ir siekiant užtikrinti testų nuoseklumą, nurodymai per testus bus teikiami, testams atlikti skirta IT sąsaja (-os) bus rodoma (-os) ir bendravimas su stebėtojais vyks anglų kalba.
Kvietimuose kandidatams ir EUIPO svetainėje bus pateikta nuoroda į tų nurodymų ir aktualaus ekrano kopijoje (-ose) užfiksuoto IT sąsajos (-ų) teksto vertimą į penkias EUIPO kalbas. 4.3.
Konkurso etapai 4.3.1.
Paraiškos teikimas Kad galėtų pateikti paraišką, kandidatas turi turėti EPSO aplanką.
Jo dar neturintys kandidatai turės jį susikurti.
Kandidatas gali susikurti tik vieną aplanką – jis turi būti naudojamas visoms EPSO paraiškoms.
Paraiškas kandidatai turi pateikti EPSO interneto svetainėje (4) iki 2023 m. rugpjūčio 29 d. 12 val. (vidurdienio) Vidurio Europos laiku.
Patvirtindamas paraiškos formą kandidatas sąžiningai pareiškia, kad atitinka visus skirsnyje „Ar galiu teikti paraišką?“ nurodytus reikalavimus.
Patvirtinęs paraiškos formą kandidatas informacijos keisti nebegalės.
Jis yra atsakingas už savo paraiškos užpildymą ir patvirtinimą iki galutinio termino.
Kandidatai turės iki 2023 m. spalio 2 d. 12 val. (vidurdienio) Vidurio Europos laiku į savo EPSO aplanką įkelti skenuotas dokumentų, patvirtinančių jų paraiškos formoje išdėstytus teiginius, kopijas.
4.3.2.
Testavimas Visi paraiškas iki šiame pranešime nurodyto termino patvirtinę kandidatai bus pakviesti atlikti testų.
a) Mąstymo testai Kandidatų mąstymo testai bus organizuojami taip:
Kalba
Klausimai
Trukmė
Minimalus reikalaujamas balų skaičius
Žodinis mąstymas
1-oji kalba
20 klausimų
35 min.
10 iš 20
Matematinis mąstymas
1-oji kalba
10 klausimų
20 min.
Abstraktusis mąstymas
1-oji kalba
10 klausimų
10 min.
Bendras balų už matematinį ir abstraktųjį mąstymą skaičius – 10 iš 20
Testas
Kad išlaikytų mąstymo testus, kandidatas turi gauti ir ne mažesnį nei minimalų reikalaujamą balų skaičių (bent 10 iš 20) už žodinio mąstymo testą, ir ne mažesnį nei bendrą minimalų reikalaujamą balų skaičių (bent 10 iš 20) už matematinio ir abstrakčiojo mąstymo testus.
Šių testų tikslas – atrinkti pakankamo lygmens mąstymo gebėjimų turinčių kandidatų.
Šie testai yra atkrintamieji, todėl, nors kandidatai turi surinkti minimalų reikalaujamą balų skaičių už nurodytus testus, kad galėtų toliau dalyvauti konkurse, jų gauti balai nebus įskaičiuojami į galutinį bendrą balų skaičių (žr. 4.3.3 skirsnį).
Jei kandidatas nesurinks minimalaus reikalaujamo balų skaičiaus už mąstymo testus, jo kitų testų (su konkurso sritimi susijusio klausimų su keliais atsakymų variantais testo ir atvejo tyrimo) rezultatai nebus vertinami balais ir jam nebus apie juos pranešta.
(4)
https://epso.europa.eu/lt/job-opportunities/open-for-application